סמל הקבוצה בשנים 1999 - 2016
**מועדון הכדורגל סק"א חברובסק** (ברוסית: **Футбольный клуб СКА Хабаровск**) היא קבוצת כדורגל רוסית מהעיר חברובסק, אשר משחקת בליגת המשנה הרוסית.

הקבוצה התמודדה בעונת 2017/2018 בליגת העל הרוסית בכדורגל והייתה הקבוצה המזרחית ביותר המשחקת בליגת העל הרוסית בשל מיקומה בעיר חברובסק הנמצאת במזרח הרחוק הרוסי ובמרחק 6,000 ק"מ ממוסקבה. הקבוצה מפעילה גם מועדון קטרגל, המתמודד בליגת המשנה בקטרגל.

שמות הקבוצה
-----------

* 1946—1953: דק"א
* 1954: אוד"ו
* 1955—1956: ד"ו
* 1957: או.אס.ק
* 1957—1959: סקב"ו
* 1960—1999: סק"א
* 1999—2016: סק"א-אנרגיה
* 2016—ואילך: סק"א-חברובסק

צבעי הקבוצה
-----------

|  |  |
| --- | --- |
| **אדום** | **כחול** |

היסטוריה
--------

שחקני סק"א במשחק ליגה, אצטדיון לנין בחברובסק, 1980
הקבוצה הוקמה כמועדון ספורט צבאי תחת חסות בית הקצינים הפיקודי ומי שתמך בקבוצה היה מפקד המחוז הצבאי המקומי, מרשל רודיון מלינובסקי. הישג השיא של הקבוצה היה בשנים 1990–1991 כשהמאמן בוריס סמיונוב הוביל אותה למקום השישי בליגת המשנה. ב-1993 הקבוצה הודחה לליגה השנייה. מאז 2002 הקבוצה משחקת בליגת המשנה (השנייה בחשיבותה). הקבוצה קיבלה בשנת 1999 קיבלה את השם "סק"א-אנרגיה חברובסק".

בשנת 2016 הקבוצה עברה מיתוג מחדש שכלל השמטת המילה "אנרגיה" ומעתה נקראה סק"א חברובסק ושונה סמל הקבוצה.

בעונת 2016/2017 הקבוצה העפילה לשמינית גמר הגביע לאחר שגברה 0:1 על מוליכת הליגה הרוסית, ספרטק מוסקבה ובהמשך העונה אף התמודדה בטורניר הישרדות וגברה על אורנבורג בדרך להעפלה לליגת העל הרוסית בכדורגל לראשונה בתולדותיה, ברם היא התקשתה מאוד לשמור על מקומה וניצבה במקום האחרון בטבלת האליפות במרבית העונה. בדצמבר 2017 נערכו שינויים בהנהלת הקבוצה: המאמן אלכסיי פודובסקי מונה למנהל ספורטיבי ולמאמן מונה רינאט ביליאלטדינוב, בעוד אלכסיי קנדאלינצב מונה למנכ"ל הקבוצה, אך גם רינאט לא הצליח לייצב את המצב בקבוצה והוא פוטר כעבור 3 חודשים. באותה עונה העפילה לרבע גמר הגביע הרוסי בכדורגל 2017/2018 לאחר שגברה על דינמו סנקט פטרבורג. ברם, הקבוצה לא הצליחה לשמור על מקומה ולאחר עונה אחת בלבד נשרה חזרה לליגת הכדורגל הלאומית של רוסיה.

בעונת 2021/2022 התמודדה בטורניר הישרדות מול חימקי על זכות ההעפלה לליגת העל הרוסית בכדורגל.

הישגים לפי עונה
---------------

קבוצת הנוער
-----------

קבוצת הנוער של הקבוצה מתמודדת בליגת הכדורגל החובבנית של רוסיה בבית המזרח הרחוק.

הדרבי של המזרח הרחוק
--------------------

 ערך מורחב – **הדרבי של המזרח הרחוק הרוסי**  

היריבות הגדולה ביותר של סק"א היא נגד קבוצת לוצ'-אנרגיה ולדיווסטוק, שממוקמת בעיר ולדיווסטוק, לא הרחק מחברובסק.

אצטדיון הקבוצה
--------------

היציע המערבי של אצטדיון לנין, לפני השיפוץ בשנת 2016.
מגרש הבית של הקבוצה הוא האצטדיון על שם לנין בעיר חברובסק, על גדות נהר אמור. האצטדיון נבנה בשנת 1956. בקיץ 2016 שופץ האצטדיון. מכיל 15,300 מושבים.

הישגים
------

* **הגביע הסובייטי בכדורגל / הגביע הרוסי בכדורגל:** רבע גמר 1963, 2017/2018

ראו גם
------

* לוצ'-אנרגיה ולדיווסטוק

קישורים חיצוניים
----------------

ויקישיתוף מדיה וקבצים בנושא **סק"א חברובסק** בוויקישיתוף
* אתר האינטרנט הרשמי של סק"א חברובסק (ברוסית)
* סק"א חברובסק, ברשת החברתית טוויטר

* פרופיל, באתר Transfermarkt

* פרופיל, באתר WorldFootball.net
* כתבת תסקיר על הקבוצה באתר JSport

הערות שוליים
------------

1. ↑  "С 1 июня мы — ФК «СКА-Хабаровск»!". אורכב מ-המקור ב-2016-06-12. נבדק ב-2016-06-07.
2. ↑  Билялетдинов официально возглавил «СКА-Хабаровск»
3. ↑  РИНАТ БИЛЯЛЕТДИНОВ ПОКИДАЕТ ФК «СКА-ХАБАРОВСК»
4. ↑  «СКА-Хабаровск» уступил «Динамо» и потерял шансы остаться в Премьер-Лиге

| רוסיהרוסיה הליגה הראשונה, עונת 2023/2024 |
| --- |
| 

|  |
| --- |
| אלניה • אקרון • ארסנל • דינמו מחצ'קלה • וולגר אסטרחן • טיומן • טורפדו מוסקבה • חימקי • לנינגראדץ • רודינה • יניסיי • נפטכימיק • סק"א חברובסק • קאמאז • קובאן • סוקול סראטוב • שיניק • צ'רנומורץ נובורוסיסק |

 |